**Ömər Faruk Gergerlioğlu** (2 noyabr 1965, İsparta ili) — tibb işçisi və siyasətçi; Türkiyə Böyük Millət Məclisinin 27-ci və 28-ci çağırışlarının deputatı.

Həyatı
------

Ömər Faruk Gergerlioğlu 1965-ci ildə İsparta ilində anadan olub. Bursa İmam-Hatip Liseyindən və Anadolu Universiteti Tibb Bölməsindən məzun olub.

Uzun illər dövlət xəstəxanalarında çalışıb. İstanbulda Süreyyapaşa Göğüs Xəstəxanasında vərəm üzrə ixtisaslaşıb. 15 iyul 2016-cı il dövlət çevrilişinə cəhddən sonra elan edilmiş fövqəladə vəziyyət (OHAL) dövründə — 6 yanvar 2017-ci ildə tutduğu vəzifədən azad edilib.

İnsan Hüquqları və Məzlum İnsanların Həmrəyliyi Dərnəyinin (MAZLUMDER) 2003-cü ildə Kocaeli şöbəsinin sədri, 2007-2009-cu illərdə isə qurumun sədri olub. İnsan hüquqları mövzularında məqalələri dərc olunub.

Bir müddət AK Partiya, daha sonra isə HDP və DEM üzvü olub.

2017-ci ildə Konstitusiya referendumundan əvvəl islam seqmentindən yazıçı və siyasətçilərin təmsil olunduğu Haqq və Ədalət Platformasının üzvü olub. Sosial media hesablarında dərc olunan paylaşımlarına görə barəsində Kocaeli 2-ci Ağır Cəza Məhkəməsində iddia qaldırılıb. 20 avqust 2016-cı ildə *T24* xəbər saytında dərc olunan məqaləsində "Dövlət addım atsa, 1 aya sülh gələr" sözlərinə görə terror qrupunun təbliğatını aparmaqda günahlandırılaraq həbs cəzası alıb.

Barəsində istintaq davam edən zaman — 2018-cı ildə HDP namizədi olaraq Kocaeli ilindən Türkiyə Böyük Millət Məclisinin 27-ci çağırışının deputatı seçilib. TBMM İnsan Hüquqları Komissiyasının üzvü vəzifəsində təmsil olunub.

2021-ci il martın 17-də TBMM iclasında Yargıtayın 16-cı Cəza Dairəsi tərəfindən təsdiq edilən həbs cəzası ilə bağlı təqdim edilən Prezidentin təqdimatından sonra o, deputat səlahiyyətlərindən azad edilib. Konstitusiya Məhkəməsinin 1 iyul 2021-ci il tarixli qərarı ilə onun siyasətlə məşğul olmaq hüququnun pozulduğuna qərar verib və 16 iyul 2021-ci ildə deputat səlahiyyətləri bərpa edilib.

2023-cü ildə Kocaeli ilindən Yaşıl Sol Partiyasının namizədi olaraq Türkiyə Böyük Millət Məclisinin 28-ci çağırışının deputatı seçilib. TBMM Səhiyyə, Ailə, Çalışma və Sosial məsələlər Komissiyasının üzvü vəzifəsində təmsil olunub.

Ərəbcə və ingiliscə bilir. Evli və 3 uşaq atasıdır.

İstinadlar
----------

1. 1 2 3 4 5 6 7 8  *TBMM.* "Ömer Faruh GERGERLİOĞLU". www.tbmm.gov.tr (türk). 10.01.2024. 2024-02-04 tarixində arxivləşdirilib. İstifadə tarixi: 10.01.2024.

| ⛭TBMM-nin 28-ci çağırışında DEM Partiyasının qrupu (2023—) |
| --- |
| Sədr müavinləri | Gülüstan Kılıç Koçyiğit • Sezai Temelli |  |
| Üzvləri | Tülay Hatimoğulları Oruç • Sırrı Sakık • Nejla Dəmir • Heval Bozdağ • Hakkı Saruhan Oluç • Zeynəb Oduncu • Mehmet Rüştü Tiryaki • Ömər Faruk Hülakü • Hüseyn Olan • Səmra Çağlar Gökalp • Berdan Öztürk • Xalidə Türkoğlu • Osman Çingiz Çandar • Ədalət Kaya • Serhat Eren • Sevilay Çelenk Özen • Mehmet Kamaç • Ceylan Ağça Cupolo • Meral Danış Beştaş • Vəzir Coşqun Parlaq • Öznur Bartin • Onur Düşünməz • Yılmaz Hun • Sırrı Sürəyya Öndər • Keziban Konukcu Kok • Çingiz Çiçək • Özgül Saki • Çiçək Otlu • Cəlal Fırat • Burcugül Çubuq • İbrahim Akın • Ömər Faruk Gergerlioğlu • Salihə Aydəniz • Kamuran Tanhan • Beritan Günəş Altın • Corc Aslan • Əli Bozan • Perihan Koca • Süməyyə Boz • Tuncer Bakırhan • Sabahat Ərdoğan Sarıtaş • Ömər Öcalan • Dilan Kunt Ayan • Fərid Şənyaşar • Nevroz Uysal Aslan • Mehmet Zəki İrmez • Ayşəgül Doğan Dağlı • Aytən Kordu • Zülküf Uçar • Gülcan Kaçmaz Sayyiğit • Sinan Çiftyürek • Güldərən Varli • Mahmut Dindar |